**Jegyzőkönyv**

**Készült: Felsőpetény** Község Önkormányzata Képviselő-testületének 2019. február 12-én 17.00 órai kezdettel megtartott üléséről.

**Az ülés helye:** Felsőpetény Hivatal (Felsőpetény, Rákóczi út 11.)

**Jelen vannak:** Benyusovics Ervin polgármester

Lackovszki Zsolt alpolgármester

Alfödi István képviselő

**Tanácskozási joggal:** Dr. Császár Károlynéjegyző

**Meghívottként jelen van:** Majer Kinga pénzügyi tanácsadó

**Benyusovics Ervin polgármester:** Köszönti a megjelenteket, megállapítja, hogy az ülés határozatképes azt megnyitja. Tájékoztatja a jelenlévőket, hogy Németh István képviselő email-ben jelezte, hogy a testületi ülésen munkahelyi elfoglaltsága miatt nem tud részt venni. Az írásos beadványa a jegyzőkönyv mellékleteként csatolásra kerül. Javasolja a meghívóban szereplő napirendek egy napirenddel történő kiegészítését 11. napirendként javasolja tárgyalni a Vízkár elhárítási terv készítése című napirendet, az egyebek a 12. napirend lenne.

Kérdés, hozzászólás nincsen.

*A Képviselő-testület 3 igen szavazattal, ellenszavazat és tartózkodás nélkül jóváhagyja az alábbiak szerinti napirendeket.*

***Napirendi pontok:***

1.Tájékoztatás a két ülés között tett fontosabb intézkedésekről

Előterjesztő: Benyusovics Ervin polgármester

2. Beszámoló a lejárt határidejű határozatokról

Előterjesztő: Benyusovics Ervin polgármester

3. A közösen üzemeltetett intézmények költségvetésének elfogadása

Előterjesztő:Benyusovics Ervin polgármester

4. Felsőpetény Község Önkormányzata Képviselő-testületének …/2019. (…) önkormányzati rendelete a az önkormányzat és intézményei 2019. évi költségvetéséről

Előterjesztő:Benyusovics Ervin polgármester

5.Felsőpetény Község Önkormányzata képviselő-testületének 2019. évi munkaterve

Előterjesztő:Benyusovics Ervin polgármester

6.A polgármester 2019. évi szabadsága ütemterve

Előterjesztő: Dr. Császár Károlyné jegyző

7. Az óvoda nyári zárva tartása

Előterjesztő:Benyusovics Ervin polgármester

8. Beszámoló az önkormányzati képviselők 2019. évi vagyonnyilatkozat tételi kötelezettség teljesítéséről

Előterjesztő:Benyusovics Ervin polgármester, Alföldi István bizottsági elnök

9. A ,,Településkép, közösségi tér fejlesztése” című nyertes pályázathoz

projekt menedzsment kiválasztása

Előterjesztő:Benyusovics Ervin polgármester

10.Adatvédelmi tisztviselő (GDPR) megbízási szerződése

Előterjesztő:Benyusovics Ervin polgármester

11. Vízkár elhárítási terv készítése

Előterjesztő:Benyusovics Ervin polgármester

12. Egyebek

Előterjesztő:Benyusovics Ervin polgármester

**1.Tájékoztatás a két ülés között tett fontosabb intézkedésekről**

**Előterjesztő: Benyusovics Ervin polgármester**

**Benyusovics Ervin polgármester:**  Tájékoztatja a testület tagjait, hogy :

* az elmúlt évben hozott kormányzati döntés alapján a12.000.-Ft-os rezsi csökkentés keretén belül sikerült egy kedvező céget találni aki zsákos kiszerelésű, hasított tűzifa kiszállítására adott ajánlatot. A szerződés megkötésre került a céggel, a cég neve Megyervad Vadgazdálkodási Mezőgazdasági és Kereskedelmi Kft. Vállalták, hogy február 28-ig a fát kiszállítják.
* a mai napon Berkenyén tájékoztatást kaptak a Rétsági Járás polgármesterei a Magyar falu programról. A pályázati lehetőségek már megjelentek, a részletekről folyamatosan tájékoztatást fognak kapni.

Mivel kérdés, hozzászólás nincsen a polgármester kéri, hogy a tájékoztatót fogadják el.

A képviselők egyetértenek az elhangzottakkal és a Képviselő-testület meghozza a következő határozatát.

*Szavazatarányok:*

*3 igen, egyhangúlag*

**9/2019.(II.12.) Képviselő-testületi határozat:**

Felsőpetény község Önkormányzatának képviselő-testülete a polgármester két ülés között tett fontosabb intézkedésekről szóló tájékoztatóját elfogadja.

**2. Beszámoló a lejárt határidejű határozatokról**

**Előterjesztő: Benyusovics Ervin polgármester**

**Benyusovics Ervin polgármester:** A testület

* a 3/2019.(I.24.) határozattal úgy döntött, hogy pályázatot nyújt be a kiegyenlítő bérrendezési alap támogatására. A pályázat határidőben benyújtásra került.
* a 7/2019.(I.24.) határozattal elfogadta az általános iskolai körzetek kijelölésére vonatkozó tervezetet a 2019/2020. tanévre . Erről az érintettek értesítést kaptak.

Kéri a testületet, hogy fogadják el a beszámolót.

Kérdés, hozzászólás nincsen.

A képviselők egyetértenek az elhangzottakkal és a Képviselő-testület meghozza a következő határozatát.

*Szavazatarányok:*

*3 igen, egyhangúlag*

**10/2019.(II.12.) Képviselő-testületi határozat:**

Felsőpetény község Önkormányzatának képviselő-testülete a polgármester előterjesztését elfogadja, mely alapján 3/2019.(I.24.) , 7/2019.(I.24.) számú határozat jelentési kötelezettségét megszünteti.

**3. A közösen üzemeltetett intézmények költségvetésének elfogadása**

**Előterjesztő:Benyusovics Ervin polgármester**

**Benyusovics Ervin polgármester:** E napirend keretében külön köszönti Majer Kinga pénzügyi tanácsadót és átadja neki a szót.

**Majer Kinga pénzügyi tanácsadó**:Köszönti a megjelenteket és a költségvetés tervezetében szereplő közösen üzemeltetett intézmények finanszírozásával kapcsolatosan elmondja, hogy a Közös Hivatalban az átalakítás megtörtént az elmúlt évben melynek hatása most már jelentkezik hiszen csökkent a Közös Hivatal költsége. A Hivatalt három önkormányzat finanszírozza lakosságszám alapján. Ami még változás, hogy az Építéshatósági Társulás megszüntetésre került.

**Benyusovics Ervin polgármester**:Javasolja a testületnek a közösen üzemeltetett intézmények költségvetésének elfogadását.

Kérdés, hozzászólás nincsen.

A képviselők egyetértenek az elhangzottakkal és a Képviselő-testület meghozza a következő határozatát.

*Szavazatarányok:*

*3 igen, egyhangúlag*

**11/2019.(II.12.) Képviselő-testületi határozat:**

Felsőpetény Község Önkormányzatának képviselő-testülete a közösen üzemeltetett intézmények 2019. évi költségvetését elfogadja.

**4. Felsőpetény Község Önkormányzata Képviselő-testületének …/2019. (…) önkormányzati rendelete a az önkormányzat és intézményei 2019. évi költségvetéséről (írásbeli előterjesztés csatolva)**

**Előterjesztő: Benyusovics Ervin polgármester**

**Benyusovics Ervin polgármester** átadja a szót Majer Kinga pénzügyi tanácsadónak.

**Majer Kinga pénzügyi tanácsadó**: Az írásbeli előterjesztés kiegészítéseként elmondja, hogy sajnos Felsőpetény likviditása nehezen fenntartható. A nehézségeket elsősorban az óvoda okozza az ott lévő magas dolgozói létszám. Elmondja még, hogy a költségvetés elkészítése előtt az intézményvezető elküldte az ő általa elkészített költségvetést, ami olyan jogcímű juttatást tartalmazott aminek a kifizetésére a Közalkalmazottak jogállásáról szóló törvény nem ad lehetőséget. Ez nem került bele a költségvetésbe. Természetesen van lehetőség a munkabéren túli kifizetésre de olyan jogcímen amit a törvény tartalmaz.

Szóbeli előterjesztésben elmondja, hogy a költségvetés 9.§-ában meghatározottak szerint a pénzmaradvány terhére a pályázati önrész 5.390.750.-Ft tervezésre kerül.

**Dr. Császár Károlyné jegyző:** Az intézmény költségvetési tervezetében szereplő törzsgárda juttatásról van szó, aminek a kifizetésére ilyen jogcímen nincsen lehetőség. 2013. január 1-jén a Közös Hivatal megalakult minden korábbi szabályzatot felül kellett volna vizsgálni és az akkor jogszabályokkal ellentétes önkormányzati szabályzatokat, határozatokat hatályon kívül kellett volna helyezni. Sajnos a törzsgárda szabályzat sem a Közös Hivatalra vonatkozóan sem a Felsőpetény Községi Önkormányzatra vonatkozóan nem lett hatályon kívül helyezve. Javaslata az, hogy ezt most pótolják hiszen nem lehet ellentétes egy önkormányzati szabályozás a törvényi szabályozással. Ezt követően Dr. Császár Károlyné ismerteti a testülettel a döntéshez kapcsolódó határozati javaslatot, és kéri, hogy ezt a költségvetési rendelet előtt fogadják el.

**Benyusovics Ervin polgármester:** Szeretné hangsúlyozni, hogy most olyan döntést kell meghoznia a jelenlegi testületnek amit már a előző önkormányzati ciklusban lévő testületnek meg kellett volna tenni, de sajnos ránk hárul ez a feladat, javasolja a határozati javaslat elfogadását.

Mivel kérdés, hozzászólás nincsen a polgármester kéri, hogy szavazzanak.

A képviselők egyetértenek az elhangzottakkal és a Képviselő-testület meghozza a következő határozatát.

*Szavazatarányok:*

*3 igen, egyhangúlag*

**12/2019.(II.12.) Képviselő-testületi határozat:**

Felsőpetény Község Önkormányzatának képviselő-testülete a polgármester előterjesztését elfogadja és a Nőtincsi Közös Önkormányzati Hivatal és Felsőpetény Község Önkormányzat intézményeinél a dolgozók részére, törzsgárda szabályzat alapján betervezett kifizetéseket megszünteti, a korábban jóváhagyott szabályzatokat hatályon kívül helyezi.

Utasítsa a polgármestert, hogy a képviselő-testület döntéséről az intézmény vezetőt tájékoztassa.

Határidő: azonnal

Felelős: polgármester

Ezt követően Benyusovics Ervin polgármester kéri, hogy a költségvetést fogadja el a testület.

Mivel kérdés, hozzászólás nincsen a polgármester kéri, hogy szavazzanak.

A képviselők egyetértenek az elhangzottakkal és a Képviselő-testület az alábbi rendeletet alkotja.

*Szavazatarányok:*

*3 igen, egyhangúlag*

**Felsőpetény Község Önkormányzata Képviselő-testületének 1/2019. (II.13.) önkormányzati rendelete az önkormányzat és intézményei 2019. évi költségvetéséről**

(a rendelet a jegyzőkönyv mellékletét képezi)

**5.Felsőpetény Község Önkormányzata képviselő-testületének 2019. évi munkaterve (írásbeli előterjesztés csatolva)**

**Előterjesztő:Benyusovics Ervin polgármester**

**Benyusovics Ervin polgármester:** Javasolja a kiadott munkaterv elfogadását**.**.

Mivel kérdés, hozzászólás nincsen a polgármester kéri, hogy szavazzanak.

A képviselők egyetértenek az elhangzottakkal és a Képviselő-testület meghozza a következő határozatát.

*Szavazatarányok:*

*3 igen, egyhangúlag*

13**/2019.(II.12.) Képviselő-testületi határozat:**

Felsőpetény község Önkormányzatának képviselő-testülete a polgármester előterjesztését elfogadta mely alapján a Felsőpetény községi Önkormányzat képviselő-testületének 2019. évi munkatervét elfogadja.

Utasítja a polgármestert, hogy a munkatervben foglaltak végrehajtásáról gondoskodjon.

Határidő: folyamatos

Felelős: polgármester

**6.A polgármester 2019. évi szabadsága ütemterve (írásbeli előterjesztés csatolva)**

**Előterjesztő: Dr. Császár Károlyné jegyző**

**Dr. Császár Károlyné jegyző:**Kéri, hogy az előterjesztés szerint fogadják el a polgármester szabadságának ütemtervét.

Mivel kérdés, hozzászólás nincsen a polgármester kéri, hogy szavazzanak.

A képviselők egyetértenek az elhangzottakkal és a Képviselő-testület meghozza a következő határozatát.

*Szavazatarányok:*

*3 igen, egyhangúlag*

**14/2019.(II.12.) Képviselő-testületi határozat:**

Felsőpetény község Önkormányzatának képviselő-testülete a polgármester szabadságának ütemezését az alábbiak szerint fogadja el:

A polgármester 2019. évre megállapított szabadsága 29 nap és 5 nap elmúlt évről áthozott.

A szabadság kivételének ütemezése:

március 4-8-ig 5 munkanap

március 18-22-ig 5 munkanap

április 15-23-ig 5 munkanap

július 02-31-ig 19 munkanap

Felkéri a testület a polgármestert, hogy a szabadság igénybe vételéről az igénybevételt követő ülésen tájékoztassa a képviselő-testületet.

Határidő: folyamatos

Felelős:polgármester

**7. Az óvoda nyári zárva tartása (írásbeli előterjesztés csatolva)**

**Előterjesztő:Benyusovics Ervin polgármester**

**Benyusovics Ervin polgármester** tájékoztatja a testület tagjait, hogy a fenntartónak február 15-ig kell jóváhagynia az óvoda nyári nyitvatartási rendjét. Az óvoda 2019. július 22-től 2019. augusztus 16-a között lenne zárva.

Kéri ennek a jóváhagyását.

Alföldi István képviselő:Tájékoztatja a testület tagjait, hogy a nemzetiségi önkormányzat ülésén felmerült, hogy ez az idő lehet, hogy túl hosszú és a szülőknek esetleg gondot jelenthet a gyermekek elhelyezése, hiszen ennyi szabadságuk nincsen a szülőknek.

**Benyusovics Ervin polgármester:**Természetesen erről a szülőkkel az óvodavezetője egyeztet .

**Laczkovszki Zsolt alpolgármester**: Ha a szülőkel egyeztetett az óvoda akkor javasolja, hogy fogadják el.

Mivel más hozzászólás nincsen a polgármester kéri, hogy szavazzanak.

A képviselők egyetértenek az elhangzottakkal és a Képviselő-testület meghozza a következő határozatát.

*Szavazatarányok:*

*3 igen, egyhangúlag*

**15/2019.(II.12.) Képviselő-testületi határozat:**

Felsőpetény község Önkormányzatának képviselő-testülete a Felsőpetényi Óvoda nyári nyitvatartási rendjét elfogadja, úgy, hogy az óvoda 2019. július 22. napjától- 2019. augusztus 16. napjáig zárva lesz.

Felkéri a testület a polgármestert, hogy a határozatban foglaltakról az érintetteket tájékoztassa.

Felelős: polgármester

Határidő: azonnal

**8. Beszámoló az önkormányzati képviselők 2019. évi vagyonnyilatkozat tételi kötelezettség teljesítéséről**

**Előterjesztő:Benyusovics Ervin polgármester, Alföldi István bizottsági elnök**

Benyusovics Ervin polgármester átadja szót Alföldi István bizottsági elnöknek.

**Alföldi István bizottsági elnök:** Tájékoztatja a testület tagjait, hogy a testület tagjait határidőben benyújtották mind a maguk illetve közös háztartásban élők vagyonnyilatkozatát. Az előző év vagyonnyilatkozatai visszaadásra kerültek az érintett képviselőknek.

Kérdés, hozzászólás nincsen a polgármester javasolja, hogy a beszámolót fogadják el.

A képviselők egyetértenek az elhangzottakkal és a Képviselő-testület meghozza a következő határozatát.

*Szavazatarányok:*

*3 igen, egyhangúlag*

**16/2019.(II.12.) Képviselő-testületi határozat:**

Felsőpetény község Önkormányzatának képviselő-testülete a Pénzügyi ellenőrzési, ügyrendi, méltatlanságot vizsgáló és vagyonnyilatkozatot ellenőrző bizottság elnökének beszámolóját, az önkormányzati képviselők 2019. évi vagyonnyilatkozat tételi kötelezettség teljesítéséről, elfogadja.

**9. A ,,Településkép, közösségi tér fejlesztése” című nyertes pályázathoz**

**projekt menedzsment kiválasztása**

**Előterjesztő: Benyusovics Ervin polgármester**

**Benyusovics Ervin polgármester:**Tájékoztatja a testület tagjait, hogy a feladatok elvégzésére három árajánlat érkezett. Az árajánlatok áttekintése után javasolja, hogy a projekt menedzseri feladatok elvégzésével a legkedvezőbb ajánlatot adót bízza meg a testület. A Nőtincsi Településüzemeltetési és Fejlesztési Kft. adta a legkedvezőbb ajánlatot bruttó 285.000.-Ft-ot.

Mivel kérdés, hozzászólás nincsen a polgármester kéri, hogy szavazzanak.

A képviselők egyetértenek az elhangzottakkal és a Képviselő-testület meghozza a következő határozatát.

*Szavazatarányok:*

*3 igen, egyhangúlag*

**17/2019.(II.12.) Képviselő-testületi határozat:**

Felsőpetény község Önkormányzatának képviselő-testülete a,,Településkép, közösségi tér fejlesztése” című pályázathoz kapcsolódó projekt menedzseri feladatok ellátásával bruttó 285.000.-Ft összegben a Nőtincsi Településüzemeltetési és Fejlesztési Kft-t (2610 Nőtincs, Szabadság út 50.) bízza meg.

Felkéri a testület a polgármestert, hogy a döntéshez kapcsolódó intézkedéseket tegye meg, felhatalmazza az ehhez kapcsolódó szerződés aláírására.

Határidő: folyamatos

Felelős: polgármester

**10.Adatvédelmi tisztviselő (GDPR) megbízási szerződése**

**Előterjesztő:Benyusovics Ervin polgármester (írásbeli előterjesztés csatolva)**

**Benyusovics Ervin polgármester** átadja a szót Dr. Császár Károlyné jegyzőnek.

**Dr. Császár Károlyné jegyző:**Tájékoztatja a testület tagjait, hogy három árajánlat érkezett a feladat ellátására melyből a legkedvezőbb Bartkievicsné Hegedűs Krisztináé, aki a szükséges végzettséggel rendelkezik.

**Benyusovics Ervin polgármester:**Javasolja az előterjesztésben szereplő határozati javaslat elfogadását.

Mivel kérdés, hozzászólás nincsen a polgármester kéri, hogy szavazzanak.

A képviselők egyetértenek az elhangzottakkal és a Képviselő-testület meghozza a következő határozatát.

*Szavazatarányok:*

*3 igen, egyhangúlag*

**18/2019.(II.12.) Képviselő-testületi határozat:**

Felsőpetény Község Önkormányzat Képviselő-testülete a polgármester előterjesztését elfogadja, mely alapján Bartkievicsné Hegedűs Krisztina 2610 Nőtincs, József A. u. 6. szám alatti lakost határozatlan időre 2019. január 01. napjától megbízza adatvédelmi tisztviselői feladatok ellátásával havi bruttó: tízezer forint összegben.

Felhatalmazza a polgármestert és a Közös Hivatal jegyzőjét, hogy a feladatok ellátásához szükséges megbízási szerződést aláírják.

Felelős: polgármester, jegyző

Határidő: folyamatos

**11. Vízkár elhárítási terv készítése**

**Előterjesztő:Benyusovics Ervin polgármester**

**Benyusovics Ervin polgármester:**Tájékoztatja a testületet, hogy a DMRV és a Környezetvédelmi Hatóság kéri az önkormányzat vízkár elhárítási tervét amivel sajnos az önkormányzat nem rendelkezik. Ennek elkészítésére árajánlatot kértek itt most a legkedvezőbb szerepel javasolja, hogy bízzák meg a vízkár elhárítási terv elkészítésével a Vízgyűjtő Tervezőiroda Kft-ét ( 3100 Salgótarján,Berzsenyi D. út 21. sz. )

Mivel kérdés, hozzászólás nincsen a polgármester kéri, hogy szavazzanak.

A képviselők egyetértenek az elhangzottakkal és a Képviselő-testület meghozza a következő határozatát.

*Szavazatarányok:*

*3 igen, egyhangúlag*

**19/2019.(II.12.) Képviselő-testületi határozat:**

Felsőpetény Község Önkormányzat Képviselő-testülete a polgármester előterjesztését elfogadja, mely alapján a Felsőpetény Község Önkormányzata vízkár elhárítási tervének elkészítésével a Vízgyűjtő Tervezőiroda Kft-ét ( 3100 Salgótarján, Berzsenyi D. út 21. sz. ) bízza meg.

A testület felhatalmazza a polgármestert a döntéssel kapcsolatos intézkedések megtételére.

Határidő: folyamatos

Felelős: polgármester

**12. Egyebek**

**Előterjesztő:Benyusovics Ervin polgármester**

**12.1 Benyusovics Ervin polgármester**: Tájékoztatja a testület tagjait, hogy a DMRV már több alkalommal végzett javítási munkákat a Tanya felé vezető úton, de a javítást követően az utat nem megfelelően állította helyre, csak földdel takarták be a munkákhoz szükséges árkot, kővel nem, azért az út már egy merő sártengerré vált. A DMRV-nek levelet fognak írni melyben ezt a problémát jelezni fogják és kérik az út megfelelő helyreállítását. A testület ezzel egyetért.

**12.2 Laczkovszki Zsolt alpolgármester:** Kérése az, hogy keressék meg a Telekomot és kérjenek tájékoztatást az optikai hálózatról, mert sajnos a lakosság körében egyre több téves információ kering. Tudomásuk szerint a környező településeken már elérhető, de Felsőpetényben nem, vagy csak adott helyeken. Ennek tisztázása érdekében javasolja, hogy kérdezzék meg a szolgáltatót.

**Benyusovics Ervin polgármester**: Egyetért a javaslattal, levélben fog tájékoztatást kérni.

A testület ezzel egyetért.

Mivel a jelenlévőknek további kérdése és hozzászólása nem lévén Benyusovics Ervin polgármester megköszöni a részvételt és bezárja az ülést.

k.m.f.

**Benyusovics Ervin Dr. Császár Károlyné**

**polgármester jegyző**